Θέμα Αγχιάλου

Το Θέμα Αγχιάλου ήταν διοικητική διαίρεση της Βυζαντινής Αυτοκρατορίας, Θέμα, στην σημερινή Βουλγαρία, κατά τον 11o και 12ο αιώνα.

Το θέμα αναφέρεται σε χρυσόβουλο του αυτοκράτορα Αλεξίου Γ΄ προς τους Ενετούς και σε ποιες περιοχές μπορούσαν να ασκούν ελεύθερα το εμπόριοΑκριτίδης, σελ. 166. Πρωτεύουσα του θέματος ήταν η Αγχίαλος η σημερινή Πομόρια. Πιθανότατα το θέμα καταλύθηκε το 1204 όταν η πόλη καταλήφθηκε από τους Σταυροφόρους κι έπειτα από τους ΒούλγαρουςΓιώργος Λεκάκης, εφημερίδα Χρόνος,Σαν σήμερα… πριν 106 χρόνια έγινε… η Σφαγή της Αγχιάλου .

Από τα τέλη του 11ου αιώνα η Αγχιάλος ήταν έδρα στρατηγού, το 1118 αναφέρεται έδρα δούξΚυριαζόπουλος, σελ. 250. Στο θέμα περιλαμβάνονταν οι πόλεις Μεσημβρία, Δελβετός και Σωζόπολη και πιστεύεται ότι δημιουργήθηκε μετά την κατάργηση του Θέματος Παρίστριων ή αποσπάστηκε από το Θέμα ΘράκηςΚυριαζόπουλος, σελ. 250.

Γνωστοί διοικητές ήταν οι :
 Βλαδτζέρτης, 11ος αιώνας
 Σιαούς, 1118 - ?
 Κωνσταντίνος Στηθάτος, γύρω στο 1186

 Παραπομπές 

 Πηγές 
 Κυριαζόπουλος, Χρίστος (1997, Αριστοτέλειο Πανεπιστήμιο Θεσσαλονίκης (ΑΠΘ)), Η Θράκη κατά τους 10ο - 12ο αιώνες: συμβολή στη μελέτη της πολιτικής, διοικητικής και εκκλησιαστικής της εξέλιξη
 Νικόλαος Σ.  Ακριτίδης, Η εκκλησιαστική γεωγραφία του Οικουμενικού Πατριαρχείου από τον 9ο αιώνα έως το 1453

Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Κατηγορία:Αγχίαλος